
O Volapükaflens Valöpo! 


Dü yunöf oba, äjuitob ai ad reidön bukis fa hiel Robert 
Louis Stevenson. Buks oma äbinons vemo nitediks. Äbinob dü 
düps ömik in vol votik. Neai oglömob onis. Ab te ün tim at 
etuvob, das Stevenson id älabob filosopi lifa lönik. Ekö bepenami 
ota fa om it: 


“Man u vom fredik binon tüv so jeragik äs bankazöt. Binons lom, 
kel sedon valöpo stralis vilöfa, e nüköm onas ini cem binon äsif 
kandel ebo pifilidon . Lindifob, va okanons tuvedön teorodi 
matematik foldegvelid. Dunons jenöfo bosi gudikum - blöfons 
plägo teori sököl gretik, sevabo: das lif binon lifovik.” 


Pro obs in Vesüdän, lif vero binon lifovik. Ab no binon 
so da vol lölik. Is labobs privilegis mödik, kelis votikans in läns 
däspotik no dalabons. Lib binon din jeragik, ab utans, kels 
mutons lifön dis futs tirenanas dalabons ba suemi gudikum ka obs. 
Mödikans onas etuvons kläni dö lif lifovik: El Florian nunom oni 
obes in poedotil jönik oma: 


Ad sukön fredi otävoy fagiko, 
Ab vano jäfikoy me zeil somo: 
Fred at dabinon in obs it, kläniko, 
Kö nat visedik kälon oni lomo. 





Valikosi Gudikün Oles ed Olikanes 


sedom 

PENEDAGUL 


O redakawv digiki 


Iw nüm degtelid Vögaw Volapüka: epubov 
tradutt fu Arie de Jong dö guvar kel, posädünüköl 
fa söl oma bi ifegebom nespälölo dalabotiy oma, 
älobow (Lukay16.1). 


Tiäd tradutoda at binon ‘Dünan Vsedik. E 
Jean-Claude Caraco sw pad 7 gaseda obs yarula, 
geböl vödiy ‘man sapik, etradutom yegedi wu kel 
padunidom utan, kel payokow linglapükiko ‘w wise 
maw, toi jwotikaw igebof vödiy ‘man visedik. 
Kludo säkälob, kiy binoyli dif bevù ‘vised e 
‘sap? 


Ekö traduty w vödabuky elw Cherpllod 
(sperantapükik) e de Jong (deutapükik): 


vised = sagaceco: visedik= sagaca; 

Ai EEN sapiens) = sagxeco; sapaw = sagulo; 
sapik = 

ved = Klagheit; vedike = kug 

sap = Weisheit, Weisesein; sapan = weiser Mensch; 
sapik = wesl 


Cedù ob, man in parab verato äbinom ‘vsedik, bi 
dö ok it, dö atoy frutüu ok, äbetikom. Ab kikodo söl 
oma älobom-li ato? Om kt äperom moni; 
Jinos day söl at, medü vödy finik, ävipom loböw 
sapi ab jenöfo älobom visedi. 


Brian R. Bishop. 


SEGIV TUIK 
(fa hiel Frank Roger’ 


Hiel Manfred älogedom viföfiko lü canaluvab, ed 
äsäkom matani, jiel Nicole: 


“Fümol-li, das neodobs etosi valik? Cans mödik us 
no pubons su remotalised ola.”” 


Nicole älemufükof kapi, pladölo jämpodi, dujetajeli e 
jönamedis mödikum ini canaluvab. 


“O Manfred! Sevol gudiko, das komandoy obis ad 
segivön nemuiküno dolaris teltum pö visit alik isio.” 


“Atos sinifon, das mutobs remön dinis, kelis jenöfo 
no neodobs.” 


“Ag! Manfred! No murolöd, begö! 


Jimatan ästirof canaluvabi lü räyun: Klots pro Voms, 
kö, nendoto, ötuvof dinis nitedik mödikum. 


“Sevol gudiko, das edunoy atosi ad stigädön 
konömi, e ad vitön krisidi finenik votik. Alikan obas 
frutobs dunamodi at, detülatedans äsi dünetäbs. Sötoy 
danön sifanis gididik äs obs, das konöm plöpon dönu. Lio 
kanol-li taön ta atos?” 


“Reiganef mekon obis slafanis sogäda fegebik. 
Binos ta gitäts staböfik obas:, sevabo: ta lib obas ad remön 
utosi, kelosi neodobs e vilobs jenöfo dalabön.” 


“O Manfred! No vilob dalilön teoris kobädimik ola 
dönu. Begö! Äprimof ad golön vifikumo, e ti äkobojoikof 
ta canaluvab eka, kel äbinon i lefulü canis alsotik. 

Pla sökön ofi, Manfred äblibom us, ed ãsteifülom ad 
mastükön zuni gloföl oka. Lio äkanof-li deimön krüti 
gitöfik oma tefü fegeb tuik äs teor kobädimik? No äbinof 
gidik; igo no ätikof tikaviko. Äbinof fümo äs mens valik, 
kels dasumons valikosi fa sogäd nulädik pedranädöl, ifi 
negidik u nedigik. No äbinos blöfäd somik balid. Äzunom 
dö def kesenäla, äsi dö nestüm ofa cedas omik; äsludom ad 
segolön se lemaket; poso östebedom ofi in tood plödo. 


Vifikumölo lü segolöp, äküpom, das mutom 
beigolön pelöpi; veg votik nonik dabinon. Äspikom ko 
jipul us, kel äsüpädof ad logön eki nen canaluvab. 
Äkleilükom ofe, das mutom segolön se lemaketi kodü ditret, 
ab ägespikof: 


“Liedo mutol pelön nemuiküno dolaris teltum ifi 
remol nosi. Ekö nom. Kanob givön ole kopiedi nomema if 


vilol oni.” 


“Opelob nosi,” äsagom Manfred japiko. “Jimatan 
oba remof canis anu.” Obinof is ünü brefüp, ed of opelof.” 


“If kömol isio soaliko, mutob träitön oli äs dünetäb, e 
kalükön ole suämi nemuikün. Dolaris teltum, begö! o söl! 


“Opelob nosi,” ädönuikom. 

Jipul äseifof, ed älülogedof lü om däsperiko. 

“Omutob üfo nunön fiamapoldanefi. No kanob 
dunön voto. Fümob, das sevol, das omutol pelön i 


monapönodi zuo.” 


Äsumof telefoni, spelöl, das fino övotacedikom. 


Äzogom, ed ävätälom mögis tefik. Bi ilükömom lü 
pelöp, no äkanom nu mogolön ad tuvön jimatani - lenë! 
Refud ad pelön oblinon ome töbis mödikum. Blasfämölo 
seiliko, älovegivom kreditakadi, äpelom ed ägolom lü 
parköp. Jipul äbinof läbik, das dinäd negudik piviton. 


Manfred äzunikom ai plu. No äkanom jenöfo 
befeitön siti. Äbinom vo slavan, äs votikans. Ven Nicole 
ifiremof vali, äbinom boso takedikum. Äxänof ini tood, 
äseidof oki näi om, älülogedof viföfiko lü om, sagölo: 
“Spelob, das no esufol säkädis. Lio ekömol-li bei pelöp?” 


Äseilom dü timül, tän äsagom: “Epelob suämi 
zesüdik.” 


“Sagol-li, das epelol dolaris teltum tökü nos?” Vög 
ofa älaodikon ai. “So! Bi cedol, das remob tumödikumosi, 
ebüadol, das mutobs pelön suämi telnaik? E sagol, das no 
binob gidik.” Älemufükof kapi, flekölo logodi, ed älüikof lü 
fenätil tooda. 


“Te steifülob ad stigädön konömi,” ägespikom. 
“Kisi jenöfo sagol-li?” 


“Mutol danön menis äs ob, ko ceds kobädimik, das 
detülatedans gaenons moni telnaik äsä sötons. If mens 
mödikum dunonsöv soiko, tän konöm plöponöv gretiko, e 
no plu dabinonöv krisid finenik.” 


“Spikol-li ga fefiko? Cedol-li, das labobs moni ad 
filükön? If ofövol soiko, obinobs suno ledebans.” 


“Nu atos binosöv gönü bank, no-li? Binosöv mod 
votik ad stigädön konömi. Sifans gididik, no dunons-li 
atosi?” 

Nicole no ãspikof, ab älogedof ai da toodafenätil; 
ämufükom toodi, e suno äbinons su leveg lomio. Tü timüls 
ömik bü lüköm usio, Nicole äbreikof seili, sagölo: 


“Benğ! no binol kobädiman - te volutan tomik. Ab 
atos no binos säkusad ad kodön bankruti obas, no-li?” 


Benö!” ägespikom. “Ba obinos gudikum ad dunön 
remotis obas soaliko dü nelunüp, ab no bespikolös ko ek 
tikamagoti oba, das dünetäbs stütonsös bankis dub ledeb. 


“Kikodo no-li?” 


“Bi no vilob, das reiganef seivon osi, voto atos okanon 
lanön oni.” 


© 
© 

© © © © 
HIEL ARI JONG KLEILÜKO 


Dinãds difik ekodons, das mödikans edeflekons okis de 
Volapük, e das pük at eperon mödikosi fluna okik. 


Bal kodas atosa sio ebinon fomam vödas, e pato fomam 
koboyümavödas. Pö fomam vödas nulik e pö fomam 
koboyümavödas, el Schleyer, datikan letälenik Volapüka, 
sevabo ägebädom brefükamis somik, das vöds at tefü licin okas 
ivedons fikuliko sevädoviks. Dub atos vöds nulikVolapüka 
ivedons fikuliko memidoviks ed älonülons memäle flagis vemo 
töbikis. 


Kludo if ävilobsöv, das Volapük ödageton dönu in kosäd 
bevünetik pladi, kel duton lü ok, e keli meriton, täno mu balido 
vödastok Volapüka ömutonöv paxamön e pamenodön utöpo, kö 
özesüdosöv. Abi bi fomam vödas klülo söton pastabön dub 
noms gramatik kuratiko pelonöls, id äzesüdos ad revidön staböfo 
gramati Volapüka. Bligädi at, sevabo: revid gramata e revid 
vödas Volapükik, edunikob. 

LÄLID - KAPIT VELID (1) 
fa hiel Lewis Carroll 


TIEDAZÄLÜL LIENETIK 


Fo dom äbinon tab dis bim, e Mäzul-Liev äsi 
Hätel ädrinoms tiedi len on. I Liron slipik ãseadom 
vü oms; telans votik ägebons Liron äs kusen. 
Kubits omas äbinons su on, ed äspikotoms love kap 
ota. “Liron mutom binön vemo nekovenik,” ätikof 
Lälid, “ab, bi slipon, niludob, das no taädon ko 
atos.” 


Tab äbinon gretik, ab valans päbesteigädons 
kobo len gul bal. “Spad nonik! Spad nonik!” 
ävokädoms sosus ilogoms eli Lälid. “Dabinon spad 
mödik,” äsagof Lälid leskaniko, ed äseidof oki su 
bradastul gretik flanü föfik taba. 


“Sumolös vini,” äsagom ofe Mäzul-Liev, 
kuradükölo. 


Lälid äzülogedof zü tab, ab su on te tied 
ädabinon. “No logob vini,” äsagof. 


“Jenöfo no dabinon,” äsagom Mäzul-Liev. 


“No äbinos üfo plütik ad lofön oni obe,“ 
äsagof zuniko Lälid. 


“Id ol no äbinol plütik ad seidön oli nenvüdo,” 
äsagom Mäzul-Liev. 


“No äsevob, das tab äleduton ole,” äsagof 
Lälid, “Pestofedoy oni pro pösods mödikum ka kil.“ 


(Fövot osökön ün mul okömöl) 





DO HIDUNANS DEG E KESIFANS NEFLENIK 


Man lemotedik ätävom lü län fagik ad dagetön diniti 
regik, e ad gegolön pos atos. Tän ävokom hidünanis deg 
okik, ägivom omes pounis deg ed äsagom omes: “Tedolsöd 
me atos, jüs gekömob” 


Kesifans ähetons omi, ed älesedons legätanef poso po 
om ko zötam: No vilobs, das vedom reg obas. 


Ven ägekömom, posä idagetom diniti regik, äbüedom 
kömön hidünanis, keles igivom moni, ad lelilön büsidi kinik 
alan omas idunom. Balidan äkömom, ed äsagom: “O söl! 
poun olik eprodon gaenodi pounas deg.“ AÃsagom ome: 
“Gudö! o dünan ritik! Bi ebinol fiedik in büsid vemo smalik, 
olabol nämädi tefü zifs deg.” | telidan ãkömom ed ãsagom: 
“Poun olik, o söl! eprodon pounis votik lul.” Id atane äsagom: 
“Labolöd id ol nämädi tefü zifs lul.” 


E votan äkömom ed äsagom: “O söl! Ekö! is poun olik 
binon. Ekipedob oni in särvätül, ib; redob demü ol; bi 
binol men ssevärik: sumol uto kö no ekipidol, e klopol uto, kö 
no esovol.” 





AÃsagom ome: “Ko vöds lönik omicödob oli, o dünan 
badik! Äsevol-li, das binob men sevärik, kel sumob uto, kö no 
ekipidob; das klopob uto, kö no esovob? Sekü kis üfo no 
ikipidol-li moni ini banköp? Tän ogesumob oni ko fien, ven 
ügekömob dönu”. 


Tän äsagom züstanölanes: “Desumolsöd de om pouni, 
e givolsöd oni ome, kel labom pounis deg! Ibä sagob oles: 
“Alane, kel dalabon, pogivos; de on, kel no dalabon, utos 
podesumon, keli dalabon. Ab neflenis ut oba, kels no ävilons, 
das övedob hireg onas, dugolsöd isio, e deiflapolsöd onis lo 
ob!” 


(Petradutöl fa hiel Arie de Jong) 


